# Bloc d'Esquerra (Portugal)

### De Viquipèdia

El Bloco de Esquerda (en català Bloc d'Esquerra), que es declara socialista, nasqué el 1999 a Portugal de la fusió entre tres forces polítiques: la Unió Democràtica Popular, el Partit Socialista Revolucionari i Política XXI. Qualsevol d'elles, en aquella època, era el resultat de processos de crítica en relació a l'anomenat «comunisme» o «socialisme real». Membre de la IV Internacional, el PSR heretava la tradició trotskista que era una escisió contra l'estalinisme; l'UDP ja havia abandonat referències al camp comunista internacional, posicionant-se en ruptura amb totes les experiències de "socialisme real"; i Política XXI havia estat formada per ex-militants del Partit Comunista Portuguès, pels hereus del MDP-CDE i per independents. A la formació del Bloco s'hi afegiren després persones sense afiliació anterior, com per exemple Fernando Rosas (la seva antiga afiliació al PCTP-MRPP havia acabat feia molt temps).

El Bloco va anar creixent. L'acord entre els tres partits va anar donant lloc a una mena d'organització interna democràtica, cada cop més basada en la representació dels adherits i menys en l'acord d'equilibri partidari. Això va anar passant com més creixia el nombre de nous militants; actualment hi deu haver una majoria de militants sense procedència d'aquests tres partits inicials.

El Bloco encara va anar sumant alguns grups i tendències: des de petits grups polítics, com la Ruptura-FER, fins a grups que, sense ser organitzacions polítiques, són grups d'interès constituïts ja dins del Bloco: dones, lgbt, sindicalistes, ecologistes, etc. Les agendes d'aquests grups no sempre són pas d'absoluta coincidència amb la política general del Bloco, i són ben lluny de qualsevol vincle a qualsevol dels partits constituents originals.

Mentrestant, els partits entraren en un procés d'autoextinció. Política XXI ja s'ha extingit, i ha esdevingut una associació de reflexió política que s'expressa en una de les revistes de l'àrea del BE, el Manifesto. El PSR també ja s'ha extingit, i s'ha transformat també en una associació que s'expressa amb una altra revista, el Combate. Pel que fa a l'UDP, fou l'última de les organitzacions fundadores que es transformà en associació política, a principis de 2005. També edita una revista, A Comuna.

El Bloco escollí el seu primer diputat europeu, Miguel Portas, el 2004. A les eleccions legislatives portugueses del 20 de Febrer de 2005 aconseguí 8 diputats. En la seva IV Convenció Nacional, el Bloco de Esquerda oficialitzà Francisco Louçã com a líder.

Ja a l'any 2005, s'aprovaren a l'última convenció un conjunt d'estatuts, que inclouen un codi de conducta i preveuen un quadre de disciplines, que anteriorment no existia.

## [edita] Enllaços externs

- Pàgina Oficial del Bloco de Esquerda
- "Esquerda"
- Miguel Portas al Parlament Europeu

Obtingut de "http://ca.wikipedia.org../../../b/l/o/Bloc_d%27Esquerra_%28Portugal%29_2a15.html"

Categories: Partits polítics de Portugal | Partits membres del Partit de l'Esquerra Europea

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français
- Nederlands
- Português